На основу члана 39. став 2. тачка 20. Закона о локалној самоуправи („Службени гласник Републике Српске“, број: 97/16 и 36/19), члана 39. став 2. тачка 23) Статута Града Бијељина ("Службени гласник Града Бијељина", број: 9/17) и члана 18. став 1. Одлуке о признањима у Граду Бијељина ("Службени гласник Града Бијељина", број: 15/13), Скупштина Града Бијељина на својој 38. сједници одржаној дана 29. јула 2020. године, донијела је

**З А К Љ У Ч А К**

**О ДОДЈЕЛИ ГРАДСКИХ ПРИЗНАЊА**

I

ДОДЈЕЉУЈУ СЕ градска признања како слиједи:

ПОВЕЉА ГРАДА БИЈЕЉИНА

1**) Српски члан Предсједништва Босне и Херцеговине, г-дин МИЛОРАД ДОДИК**

За изузетан допринос развоја локалне самоуправе и залагање за изградњу виталних инфраструктурних пројеката у Бијељини.

МЕДАЉА „КНЕЗ ИВО ОД СЕМБЕРИЈЕ“

**а/ Златна медаља „Кнез Иво од Семберије“**

1**) Јавна здравствена установа Болница „Свети Врачеви“ Бијељина**

За изузетан допринос и несебичан рад у вријеме борбе против корона вируса.

2**) Хигијенско – епидемиолошка служба Дома здравља Бијељина**

Занесебичан и крајње одговоран рад запослених у борби против корона вируса.

3**) Стеван Марковић из Бијељине**

За дугогодишње дјело хуманизма, несебичног пожртвовања спасавања људи у оквиру Центра за социјални рад, те испољавању личне храбрости.

2.

4) **Др Игор Новаковић из Бијељине**

Заизузетан значај пројеката у области развоја примарне здравствене заштите у Републици Српској.

5) **Прим. др Мара Митрић из Бијељине**

За изузетан допринос и дугогодишњи рад на унапређењу здравствене заштите, као и велики допринос и залагањеу току епидемије COVID – 19.

**6**) **Д.О.О. „М&M електро материјали“ из Бијељине**

За успјешног и хуманитарног привредника у области пројектовања ентеријера кућа, станова и пословних простора, те израде и оджавање електроинсталације.

7) **Градска организација породица заробљених, погинулих и несталих лица из Бијељине**

За успјешан хуманитарни рад кроз „Пројекат психо – социјалне помоћи“ у сарадњи са Међународним комитетом црвеног крста и Црвеним крстом Републике Српске.

8) **Драган Стакић из Бијељине**

За изузетан допринос у развоју мјесних заједница и села.

9) **Ненад Шубарић из Бијељине**

За изузетан допринос у развоју мјесних заједница и града.

**б/ Сребрна медаља „Кнез Иво од Семберије“**

1**) Д.О.О. „Мојић“ Бијељина**

За успјешног дугогодишњег привредника локалне заједнице, земаља западне Европе, те земаља у окружењу.

2**) Бобан Јовичевић, Начелник одјељења за инспекцијске послове Градске управе Града Бијељина**

За изузетан допринос на сузбијању Короне вируса на територији Града и Семберије.

3.

3**) Д.О.О. „Ањапласт“ Бијељина**

Зауспјешан дугогодишњи рад и постигнуте високе резултате у производњи пластичне амбалаже, фолија, најлона, кеса и других сличних производа.

4**) Д.О.О. „Франко џеп“ Бијељина**

Зауспјешан дугогодишњи рад у производњи сточне хране, ветеринарских услуга, те хумане активности Азил за псе.

5) **Удружење ратних војних инвалида Бијељина**

За изузетан хуманитарни рад и помоћи ратним војним инвалидима у сарадњи са Савезом РВИ.

**в/ Бронзана медаља „Кнез Иво од Семберије“**

1) **Др Нада Велимировић из Бијељине**

За изузетно успјешан рад и постигнуте резултате у области стоматологије за болести уста и парадонтологије.

МЕДАЉА „ФИЛИП ВИШЊИЋ“

**а/ Златна медаља „Филип Вишњић“**

1. **Слободан Крстић из Попова**

За врхунска достигнућа на пољу умјетничке фотографије у претходних пет деценија, промоцију Семберије и Републике Српске и допринос културном животу у цјелини.

1. **Милијанко Михољчић**

За успјешан дугогодишњи и хуман рад у области ликовне умјетности.

1. **Академик проф. др Неђо Ђурић из Бијељине**

За изузетан допринос научно – истраживачком раду на подручју нашег Града, Републике Српске и Босне и Херцеговине.

4.

**а/ Бронзана медаља „Филип Вишњић“**

1) **Графички** **студио „Пиксел“** **из Бијељине**

За врхунске резултате постигнуте на побољшању визуелног идентитета Града Бијељина и великодушан допринос пројектима Градске управе.

ЗНАЧКА ГРАДА БИЈЕЉИНА

**а/ Златна значка Града Бијељина**

1) **Мирослав Тодић из Бијељине**

За истакнути рад и личне успјехе који доприносе општој афирмацији у области кошарке и физичке културе.

2) **Кошаркашки клуб „Fenix Basket“ из Бијељине**

За успјешан и хуман рад развоја кошарке и афирмације позитивне вриједности у спорту.

3) **Гордана Илић из Остојићева**

За изузетан допринос друштвеног, културног и инфраструктурног уређења Мјесне заједнице Остојићево.

4) **Компанија „Декор центар“ из Бијељине**

Зауспјешан и одговоран рад у локално заједници, чији је примјер адаптирање и рестаурирање, те ентеријера и фасада приватних и јавних објеката.

5) **Ненад Јовановић из Бијељине**

За истакнути рад, дјела и личне успјехе који доприносе општој афирмацији организација, институција и града у разним областима живота и рада, борби против корона вируса и хуманитарног рада.

6) **Мирослав Вујановић из Бијељине**

За истакнути рад, дјела и личне успјехе који доприносе општој афирмацији организација, институција и града у разним областима живота и хуманитарног рада.

5.

**б/ Сребрна значка Града Бијељина**

1**) Породица Кабаретовић из Јање**

За хумано дјело у куповини ватрогасног возила „Iveco“ Територијалној ватрогасној јединици Јања.

2**) Омер Салкановић из Јање**

За изузетно постигнуте резултате на пољу иноваторства у региону и земаља у окружењу, те развоја иноваторства код младих генерација.

II

Овај Закључак ступа на снагу даном доношења, а објавиће се у „Службеном гласнику Града Бијељина.“

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-60/20 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 29. јул 2020. године |  |  |
|  |  | Александар Ђурђевић, с.р. |
|  |  |  |